"We don send police men go dia to stop di gbege, police don restore normalcy and so far no political activities dey go on for dia" Odiko Macdon, di police PPRO tok say di informate dem get about wetin happun be say "one of di lawmakers wey bin defect from one party to anoda party, e get one court ruling wey declare im seat vacant den im don appeal di mata and wetin dey happun now na because higher court ruling for dis mata go land later today and so supporters from both sides na im dey cause dis palava.
